A DEBRECENI EGYETEM BÖLCSÉSZETTUDOMÁNYI KARÁNAK PSZICHOLÓGIAI INTÉZETE

**Kivonat a pszichológia szak műhelymunka és szakdolgozat követelményeket tartalmazó mellékletéből**

**A szakdolgozat formai követelményei**

1. Az egyes oldalakon a szöveg szerkezete:

  - Margó: 3 cm-es felső, 3 cm-es alsó, baloldalon 3 cm-es, jobb oldalon 2 cm-es

  - másfeles sortávolság

  - Times New Roman 12-es betűnagyság

2. Oldalszámok a lap alján, középen.

3. Az oldalszámozás a tartalomjegyzékkel kezdődik, és az irodalomjegyzékkel fejeződik be.

4. A „Bevezetés” kivételével az egyes fejezeteket decimális rendszerű számozással:

    - a főfejezeteket egy számjeggyel (1., 2., 3. stb.),

    - az alfejezeteket két-három számjeggyel (1.1., 1.2., vagy 1.1.1., 1.1.2. stb.) kell ellátni.

5. A tartalomjegyzék, az elkülönített fejezetek és az irodalomjegyzék mellett "Mellékletek" is közölhetőek, amelyben további illusztrációs anyagok szerepelhetnek. Ez nem tartozik bele a dolgozat megszabott terjedelmébe.

6. A lábjegyzetek alkalmazását kerüljük.

7. Kiemelésre kizárólag dőlt betűt alkalmazzunk. Az egy mondatnyi vagy egy mondatnál hosszabb kiemelésekkel takarékosan kell bánni!!!

8. A szakdolgozat tartalmi és esztétikai értékeit növelik a jól áttekinthető táblázatok, ábrák, grafikonok, diagramok és fényképek. Minden táblázatot, ábrát stb. sorszámmal és címmel kell ellátni úgy, hogy táblázatok számát és címét a táblázat fölött, az ábrák számát és címét az ábra alatt kell közölni. Mindegyikre hivatkozni kell a szövegben. A sorszám és cím nem képezheti az ábra vagy diagram részét. A mellékleteket is sorszámmal és címmel kell ellátni, és hivatkozni kell rájuk a szövegben!

9. A tartalomjegyzéket a nyilatkozat utáni oldalon decimális számrendszerben kell közölni. Nem számozandó a bevezetés, az irodalomjegyzék és a mellékletek.